《西池夜坐听风竹》
元代·周砥

泠泠不能休，瑟瑟还复辍。宫商发金奏，波涛满林樾。

闻性无合离，声尘自生灭。适观喧中静，坐对窗间月。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。